נמיית מרש

נמיית מרש הקרויה גם נמיית ביצות או נמייה מיימית וגם אטליקס הביצות (שם מדעי: Atilax paludinosus) היא מין של נמייה גדולה החיה באפריקה הטרופית ומהווה מין יחידי בסוגו. כפי שמשתמע משמה היא חיה בעיקר באזורי ביצות ואזורים מוצפים והיא מותאמת לחיי מים.

מאפיינים 
זוהי נמייה גדולה שאורכה 44–62 ס"מ ומשקלה 2-5.5 ק"ג. היא בעלת פרווה גסה חומה-שחורה וזנב עבה. כפות רגליה מכוסות בקרומי שחייה והציפרוניים שטוחות מעט. יש לה שיניים חזקות מהרגיל כדי לפצח שריונות של יצורי מים כמו סרטנים וחלזונות.

הנמייה חיה בטבע בערבות אפריקה ובביצות והשטחים המוצפים לידם ולעיתים גם בצמחייה צפופה כמו בשטחי גומא. היא טורפת ואוכלת דגים, סרטנים, זחלי חרקים, חלזונות ויונקים קטנים.

היא נפוצה בטבע ואינה בסכנת הכחדה ולעיתים כמה שבטים מקומיים מאלפים אותה. היא יכולה לחיות עד 17 שנים בטבע.

קישורים חיצוניים

הערות שוליים 

בעלי חיים שתוארו ב-1829
נמייתיים
יונקים יחידים בסוגם
דרום אפריקה: יונקים
אתיופיה: יונקים
טקסונים שתוארו בידי ז'ורז' קיווייה
בעלי חיים בביצות אפריקה